《秋杪坐雨柬苍水》
清代·周茂源

登临萧瑟最愁人，况复穷秋雨浃辰。帘外扫花芳径滑，渡头沽浃夜潮新。

西林小鸟归红树，南浦轻鯈上白蘋。料尔闲居应有作，羊何宁厌往来频。

作者简介：初江南华亭人。字宿来。顺治六年进士。官处州知府，募民开凿山路三百五十余里，行人称便。罢官后潜心著述。有《鹤静堂集》等。